CELEX: 62019CN0857
Language: bg
Date: 2019-11-26 00:00:00
Title: Дело C-857/19: Преюдициално запитване от Najvyšší súd Slovenskej republiky (Словакия), постъпило на 26 ноември 2019 г. — Slovak Telekom a.s./Protimonopolný úrad Slovenskej republiky

3.2.2020   
            
            
               BG
            
            
               Официален вестник на Европейския съюз
            
            
               C 36/19
            
         
      Преюдициално запитване от Najvyšší súd Slovenskej republiky (Словакия), постъпило на 26 ноември 2019 г. — Slovak Telekom a.s./Protimonopolný úrad Slovenskej republiky
      (Дело C-857/19)
      (2020/C 36/24)
      Език на производството: словашки
      
         Запитваща юрисдикция
      
      Najvyšší súd Slovenskej republiky (Върховен съд, Словашка република)
      
         Страни в главното производство
      
      
         Жалбоподател: Slovak Telekom a.s.
      
         Ответник: Protimonopolný úrad Slovenskej republiky
      
         Преюдициални въпроси
      
      Преюдициално запитване за тълкуване на разпоредбата на член 11, параграф 6, изречение първо от Регламент (ЕО) № 1/2003 (1) на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора:
      
                  1)
               
               
                  Означава ли изразът „освобождава органите по конкуренция на държавите членки от техните правомощия по прилагане на членове 81 и 82 от Договора“ (2), че органите на държавите членки губят правомощията си по прилагане на членове 81 и 82 от Договора?
               
            
                  2)
               
               
                  Отнася ли се член 50 (право на всеки да не бъде съден или наказван два пъти за едно и също престъпление) от Хартата на основните права на Европейския съюз, прогласена на 7 декември 2000 г. в Ница, и до случаите на административни нарушения, изразяващи се в злоупотреба с господстващо положение по смисъла на член 102 от Договора за функционирането на Европейския съюз, за които Комисията и органът на държава членка са наложили санкции отделно и независимо един от друг при изпълнение на правомощията си на основание член 11, параграф 6 от Регламент (ЕО) № 1/2003 на Съвета от 16 декември 2002 г.?
               
            
         (1)  ОВ L 1, 2003 г., стр. 1; Специално издание на български език, 2007 г., глава 8, том 1, стр. 167.
      
         (2)  [член 11, параграф 6, първо изречение от Регламент (ЕО) № 1/2003 на Съвета].